**Мектебімізге 50 жыл**

Адам өміріндегі ең ұмытылмас сәттер – мектептегі өткізген уақыт. Мектеп-білім айдынындағы үлкен кеме. Мектепте өткен уақыт адам өміріндегі шаттыққа толы кезеңдер. Жуырда, 25 ақпанда талай шәкірттерге тәлім-тәрбие берген, өмірге жолдама әперген білім ошағы «Молодежный орта мектебі» өзінің 50 жылдық мерейтойы мерекесін атап өтті. Мерекеге еліміздің түкпір-түкпірінде елеулі қызмет атқарып жүрген мектеп түлектері, шақырылған қонақтар, мектепте көп жыл қызмет атқарған зейнеткер ұстаздар, ауыл адамдары көп жиналды. Мерейтойға арналған бағдарлама бойынша мектеп ішіне саяхат жасалды. Салтанатты іс-шара, «Тарихи сабақ» өтті. Әр жылдар бойынша мектеп түлектері туралы естеліктер көрсетілді. Мәжіліс залында мектеп ұжымының, мектеп оқушыларының күшімен дайындалған үлкен концерт болды. Мұнда мың бұралып билеген «Нұр-ай» бишілер тобының билері, олардың көз тартымды, әдемі кастюмдері, мұғалімдердің, оқушылардың хорлары көрермендерді баурап алды. Үлкен үзіліс(түскі аста) мерейтойға келген барлық түлектерге, қонақтарға дастарқан жасалды. «Бірлік бар жерде, тірлік бар» дегендей мерейтойдың өте жақсы өтуіне мектеп ұжымының бір адам болып, атсалысуы. Осы ұжымды басқарып отырған мектеп директоры Балгушукова Айсулу Кульниязқызының еңбегі. Өзінің нағыз басшы ұйымдастырушы екенін көрсете білді. Бағдарламаның үшінші бөлігі қазіргі заман талабына сай түлектермен, қонақтармен рефлексия өтті. Олар мерейтой туралы өз пікірлерін білдірді. Жалпы мерейтойды өткізуге өте көп жұмыстар атқарылды. Әрине түлектер, қонақтар құр қол келген жоқ, мектепке өз сыйлықтарын тапсырды. Өз ұжымындағы барлық мұғалімдерге, жұмысшыларға үлкен алғыс айтып, еңбектері жемісті болып, үлкен табысқа жете берулеріне тілек білдіремін.Осындай үлкен іс-шаралар өте көп бола берсін!

Кәсіподақ төрайымы: Сакипова.А.Б